अहिले प्रधानमन्त्री प्रचण्डको अवस्था पनि लगभग त्यस्तै रहेछ । ताप्लेजुङको कार्यक्रममा सहभागी भइरहेको समयमा प्रचण्डले पनि जारी राजनीतिक गतिविधिका सम्बन्धमा छलफल गर्न, सहमति जुटाउने प्रयास गर्न वैठक राख्न आफ्ना पुत्र (स्वीकय सचिव) प्रकाश दाहाललाई बेलाबेला निर्देशन दिएको सुनें । भोलि बिहान यति बजे बैठक राख्नू, मधेशी मोर्चाका नेतालाई वोलाउनू, नेपाली काँग्रेसका नेताहरूलाई बालुवाटार बोलाउनू । यस्तै यस्तै निर्देशन प्रचण्डले यात्राका क्रममा आफ्ना स्वकीय सचिव र झंकजीलाई दिनुभयो । सायद प्रधानमन्त्रीको शरीर ताप्लेजुङमा भएपनि ध्यान चाँही संविधान संशोधन मै थियो भन्ने अनुमान लगाउन गाह्रो थिएन ।
